Sag C-413/15: Domstolens dom (Store Afdeling) af 10. oktober 2017 — Elaine Farrell mod Alan Whitty, The Minister for the Environment, Ireland, Attorney General og Motor Insurers Bureau of Ireland (MIBI) (anmodning om præjudiciel afgørelse fra Supreme Court — Irland) (Præjudiciel forelæggelse — tilnærmelse af lovgivningerne — ansvarsforsikring for motorkøretøjer — direktiv 90/232/EØF — artikel 1 — ansvar for personskade forvoldt på enhver anden passagerer end føreren — obligatorisk forsikring — direkte virkning — direktiv 84/5/EØF — artikel 1, stk. 4 — organ, der skal erstatte tings- og personskade forvoldt af et ikke-identificeret eller ikke-forsikret køretøj — påberåbelse af et direktiv over for en medlemsstat — betingelser for, at et privatretligt organ kan anses for at være et statsligt organ, over for hvilket der kan støttes ret på de bestemmelser i et direktiv, der kan have direkte virkning)

Domstolens dom (Store Afdeling) af 10. oktober 2017 — Elaine Farrell mod Alan Whitty, The Minister for the Environment, Ireland, Attorney General og Motor Insurers Bureau of Ireland (MIBI) (anmodning om præjudiciel afgørelse fra Supreme Court — Irland)

(Sag C-413/15) ( 1 )

»(Præjudiciel forelæggelse — tilnærmelse af lovgivningerne — ansvarsforsikring for motorkøretøjer — direktiv 90/232/EØF — artikel 1 — ansvar for personskade forvoldt på enhver anden passagerer end føreren — obligatorisk forsikring — direkte virkning — direktiv 84/5/EØF — artikel 1, stk. 4 — organ, der skal erstatte tings- og personskade forvoldt af et ikke-identificeret eller ikke-forsikret køretøj — påberåbelse af et direktiv over for en medlemsstat — betingelser for, at et privatretligt organ kan anses for at være et statsligt organ, over for hvilket der kan støttes ret på de bestemmelser i et direktiv, der kan have direkte virkning)«

Den forelæggende ret

Supreme Court

Parter i hovedsagen

Sagsøger: Elaine Farrell

Sagsøgte: Alan Whitty, The Minister for the Environment, Ireland, Attorney General og Motor Insurers Bureau of Ireland (MIBI)

Konklusion

1) Artikel 288 TEUF skal fortolkes således, at den ikke i sig selv er til hinder for, at der over for en enhed, som ikke opfylder alle de i præmis 20 i dom af 12. juli 1990, Foster m.fl. (C-188/89, EU:C:1990:313), nævnte karakteristika, sammenholdt med de i samme doms præmis 18 nævnte karakteristika, kan støttes ret på de bestemmelser i et direktiv, der kan have direkte virkning.

2) Der kan støttes ret på bestemmelser i et direktiv, der kan have direkte virkning, over for et privatretligt organ, som af en medlemsstat er blevet tildelt en opgave af almen interesse såsom den, der er omfattet af den forpligtelse, der er pålagt medlemsstaterne i artikel 1, stk. 4, i Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer, som ændret ved Rådets tredje direktiv 90/232/EF af 14. maj 1990, og som til udførelsen heraf har særlige beføjelser i henhold til loven, såsom beføjelsen til at pålægge assurandører, der udbyder køretøjsforsikringer på den pågældende medlemsstats område, at blive medlem af organet og at finansiere det.

( 1 ) – EUT C 320 af 28.9.2015.